בס"ד

**כי גבר עלינו חסדו**

**מאת שלום אוחנה**

**[גלויי השגחה בתהליך הקמת המדינה ובמלחמות ישראל]**

**פרק א'**

**היהודים בארץ ישראל מאז החורבן ועד ימינו**

**גם אחרי חורבן בית שני נשארו בארץ מאות אלפי יהודים בארץ בעיקר באיזור טבריה והגליל. לימוד התורה היה פורה מאד ונחתמו בארץ המשנה והתלמוד הירושלמי. בתקופה הביזנטית פחת מספר היהודים אבל עדיין נשארו כמאתים אלף מהם בארץ. בתקופה המוסלמית מאז אמצע המאה השביעית ועד הדורות האחרונים היו עליות וירידות במספר היהודים והקהילות הפעילות בארץ בהתאם ליחס השלטונות המתחלפים, עול המסים והביטחון האישי.**

**העליות לארץ ישראל מהמאה השישית עד התקופה החדשה.**

**ישיבת ארץ-ישראל: "גאון יעקב"**

* מהמאה הששית ועד המאה ה-12 הנהיגו את עם ישראל שני מרכזי תורה האחד בבבל בראשו עמדו גאוני סורא ופומבדיתא ובמקביל גאוני ארץ ישראל שהיו בישיבת "גאון יעקב" שלמרותה סרו היהודים בסוריה, לבנון ומצרים.לישיבת ארץ ישראל היתה השפעה רבה גם על יהדות אשכנז ישיבה זו היתה כעין המשך לסנהדרין שהתקימה בה עד המאה הששית
* הישיבה התקימה בטבריה בה גם נחתם התלמוד הירושלמי אבל היו תקופות שנדדה לרמלה ולירושלים.

**הניקוד והפיוט בטבריה בימי הבינים**

* באמצע המאה השמינית היה רעש אדמה גדול בטבריה ונהרסו בה 30 בתי כנסת דבר המלמד על ישוב יהודי גדול שהיה בתוכה
* במאה ה10 וה-11 באמצע ימי הבינים היה ישוב יהודי פורח בטבריה ובו חכמים גדולים בחכמת הניקוד ומשוררים ופייטנים. אלו ואלו הורישו לנו מורשת תרבותית חשובה ביותר שמשמשת אותנו עד היום.
* המומחים הנקדנים השאירו לנו את התנ"ך כולו מנוקד בצורה מדויקת ובזכותם אנו יכולים היום להגות אותו כראוי.
* הפייטנים השאירו לנו יבול של פיוטים רבים המפארים את מחזורי תפילותינו.

**העליות לארץ בימי הבינים**

* .במאה האחת-עשרה עלו לארץ שנים מגאוני בבל, וכן כמה משפחות מספרד. במאה השתים-עשרה עלו ר' יהודה הלוי , הרמב"ם וקבוצה של 300 רבנים מצרפת ומאנגליה ובתוכם רבנו שמשון משאנץ גדול בעלי התוספות בזמנו.
* במאה השלוש-עשרה עלה הרמב"ן, ששיקם את הישוב היהודי בירושלים. במאה הארבע-עשרה עלה רבי אשתורי הפרחי, במאה החמש-עשרה עלה רבנו עובדיה מברטנורא
* במאה השש-עשרה עלו לארץ רבים ממגורשי ספרד וקם מרכז יהודי חשוב בצפת, שהשפעתו היתה על כל יהודי העולם (ה"שולחן-ערוך" למרן רבי יוסף קארו). בסוף המאה הזו עלה רבי בצלאל אשכנזי בעל השיטה מקובצת. .

**עלית בעלי התוספות**

* בתחילת המאה ה-13 עלו **300** רבנים מצרפת ואנגליה ובראשם מגדולי בעלי התוספות [הר"ש משאנץ,רבי יונתן מלוניל,רבי משה קצין,רבי יוסף שם-טוב ועוד] הם התישבו בירושלים וכשזו נכבשה ע"י המוסלמים הם התישבו בעכו והקימו שם בית מדרש חשוב.
* ב1258 עלה גל נוסף של בעלי התוספות ובראשם רבי יחיאל מפאריש ובנו. הם יסדו בית מדרש בעכו.ואחר פטירתו עמד בראש הישיבה הרמב"ן שעלה לארץ באותה שנה.

**ארץ ישראל בתקופה הממלוכית [מאמצע המאה ה-13 עד תחילת ה-16]**

* בתחילת התקופה הגיע הרמב"ן לירושלים ושיקם בה את הישוב היהודי.
* הממלוכים התיחסו בהוגנות ליהודים הם דרשו מסים אבל הגנו על בטחונם.
* בארץ התפתחו קהילות יהודיות **בירושלים, צפת, חברון , עזה,אשקלון,רמלה,בית-שאן ובכפרים עין-זיתים ,ביריה,כפר –יאסיף**.

**הישוב היהודי בארץ ישראל במאה ה-16 ו ה-17**

* בראשית המאה העותומאנים כובשים את הארץ והם משליטים סדרים חדשים ומקלים על היהודים. רבים ממגורשי ספרד ובהם תלמידי חכמים גדולים מגיעים לארץ ומתישבים בעיקר בצפת ובירושלים, אבל גם בחברון ,בטבריה ובעזה היו קהילות מפותחות.
* בין תלמידי החכמים שפעלו בארץ באותה תקופה:מרן רבי יוסף קארו מחבר השולחן ערוך,הרלב"ח,רבי יעקב בירב,רבי בצלאל אשכנזי, האר"י הקדוש,רבי מנחם דילונזאנו,רבי שלמה עדני ועוד רבים...
* ב-1621 עלה השל"ה הקדוש לארץ

**העליות בשנים 1700-1800**

* **בשנת 1700 הגיע רבי יהודה החסיד ועמו שתי שיירות אחת מקושטא ואחת מוונציה.לדעת ההיסטוריון בן ציון דינור העליה הזו מסמנת את ראשית כינונו של הישוב בעת החדשה.**
* ב-1737 עלה מטורקיה רבי גדליה חיון והקים בירושלים את ישיבת המקובלים
* ב-1740 הגיע לטבריה הרב חיים אבולעפיה וחידש בה את הישוב העברי ודאג למקורות פרנסה וסייע לקליטת עולים מטורקיה ומצפון אפריקה וממזרח אירופה.ובעקבותיו עלו רבי אליער רוקח והרמח"ל.
* ב-1743 הוקמה בירושלים ישיבת "כנסת ישראל" בראשות האור-החיים הקדוש ובתקופה זו עלה גם הרמח"ל לארץ
* ב-1751 הגיע רבי שלום שרעבי מתימן לישיבת בית-אל ואף עמד בראשה.
* ב-1764 הוקמו ביפו ובעכו בתי אכסניה לעולי רגל יהודים שהגיעו לארץ
* ב-1764 הגיעה שיירה בראשות תלמידי הבעש"ט ואליהם הצטרפו חסידים רבים שהיו כבר בארץ
* ב-1770עלה רבי יעקב מקרלין לטבריה וייסד בה גרעין חסידי שהלך וגדל.
* ב-1777 בראשות רבי מנחם מנדל מויטבסק באו לארץ כ-300 חסידים. הם התישבו בצפת בטבריה ובכפר יאסיף
* ב1794 הגיע רבי שלמה מטולוצין מתלמידי הגר"א והתישב בחברון. וכן עלו חסידים מחבל ווהלין וייסדו את כולל פולין.

**העליות לארץ במאה ה-19**

* בראשית המאה התשע-עשרה עלו לארץ ראשוני תלמידי הגר"א והקימו קהילה לתפארת בצפת שמנתה מאות נפשות. בעקבות מגיפות ורעידת אדמה בצפת הם עברו לירושלים והקימו את קהילת הפרושים המהווה את הבסיס לישוב היהודי בעיר העתיקה,
* מקהילה זו יצאו מייסדי פתח-תקוה ובוני השכונות הראשונות מחוץ לחומות,מיסד העתון העברי הראשון בירושלים ומקימי המושבה במוצא ועוד פעולות ברוכות רבות שהוו את המסד לעליות הגדולות הבאות שבאו בעקבותיהם....

**הישוב היהודי בארץ במאה ה-19**

* במשך כל המאה ה-19 הגיעו גלי עליה של תלמידי הגר"א. הם בנו מחדש את ביכנ"ס חורבת רבי יהודה החסיד ורבי מרדכי צורף יזם הקמת כפרים חקלאיים.
* ב-1819 עלו 15 משפחות לחברון וב-1822 עלו חסידי חב"ד והתישבו בחברון.
* ב1820 מנתה קהילת יהודי ירושלים כמחצית מתושביה וכן בטבריה ובצפת היו היהודים רוב תושבי העיר.
* בראשית המאה עלו 180 יהודים מתוניס ובאמצע המאה עלו 400 משפחות מאלג'יר.
* באמצע המאה התשע-עשרה היתה עליה גדולה מהמגראב [מרוקו] ובראשה רב חשוב ורב פעלים , המכונה, "צוף דב"ש, על שם ספרו, הוא הקים את השכונה הראשונה מחוץ לחומות, "מחנה ישראל" [באזור רחוב הס והמלך דוד] ופעל רבות לגיבושה של עדת המוגראבים בירושלים.
* קהילת יהודי יפו הלכה וגדלה. ב-1842 רכשו שלשה רבנים חלקת אדמה של 103 דונם ונטעו בה יותר מ5000 עצי פרי.
* בקרקעות שנרכשו ליד יפו הוקם ב-1870 בית הספר החקלאי "מקוה ישראל".
* ב-1856 עלו תלמידי החתם-סופר ויסדו קהילה חרדית תחת השם "כולל אונגרין".
* הרב יהודה ביבס עלה ב1852 והתישב בחברון והרב יהודה בן שלמה אלקלעי עלה ב-1874 ופעל רבות להרחבת הישוב
* **תלמידי הגר"א מגשימים את "קול התור"**
* "קול התור" הוא ספר קבלי העוסק בתהליך הגאולה בימינו כפי שמסר הגר"א לתלמידיו. ביסודו: תהליך הגאולה אמור להתחיל מלמטה ע"י בני אדם שיעלו לארץ ויתחילו לבנותה בפועל בבנין ובחקלאות.
* תלמידי הגר"א שעלו לארץ במאה ה-19 הגשימו את זה בגופם ובממונם ובנו בניינים ושכונות חדשות בתחילה בצפת ואח"כ בירושלים וגם התחילו ביסוד מושבות חקלאיות.

**העליות לארץ מראשית הציונות עד קום המדינה**

* עליה ראשונה 1882-1903 ממזרח אירופה ומתימן רובן משפחות דתיות ומסורתיות כ-25000 איש.
* עליה שניה 1905-1914 בעיקר צעירים מתוך מניעים ציוניים וסוציאליסטים, בעיקר ממזרח אירופה כ-35000 איש
* עליה שלישית 1919-1923 צעירים סטודנטים ממניעים ציוניים, מתוך שאיפה להקים מדינה בנו קיבוצים. עלו כ-35000 איש.
* עליה רביעית 1924-1928 מפולין ומזרח אירופה, בעיקר משפחות מעמד בינוני, עירוניים. הביאו להתפתחות עירונית. עלו כ-67000 איש
* העליה החמישית 1929-1939:עליה מגרמניה בעלי מקצועות חופשיים רופאים מהנדסים וכו' תרמו לפיתוח כלכלי מואץ.עלו כ-164000איש
* בשנים 1934-1948 הגיעו לארץ כמעפילים 166000 איש.

**הישוב היהודי בארץ במאה ה-20**

**גידול פי 13בפחות מחמשים שנה**

* התשתית של הישוב בארץ הגיעה להתפתחות משמעותית והיתה מוכנה בתזמון מדויק בשעת המצוקה של השנים שלפני פרוץ מלחמת העולם השניה לקלוט רבבות עולים שזרמו אליה מאירופה... תוך 23 שנים הישוב גדל בארץ פי ארבעה... זה נשמע מעבר לכל הגיון כלכלי וארגוני...
* ב1900 היו בארץ כ-50000 יהודים
* ב-1925 היו בארץ כ-150000 יהודים
* ב-1939 כ-450000 יהודים
* ב-1948 היו בארץ כ- 650000 יהודים

**ההעפלה לא"י**

* במצוקה הגדולה של יהודי אירופה עם עלית הנאצים ותקופת השואה במלחמת העולם השניה ועד הקמת המדינה נעלה בריטניה את שערי הארץ בפני היהודים הנמלטים על נפשם.
* העקשנות היהודית, הגבורה והתיחכום ואהבת הארץ והעריבות ההדדית בעם ישראל יחד עם הרבה סייעתא דשמיא, כל אלה חברו יחדיו ושמו לאל את הספרים ה"לבנים" של הממשלה הבריטית ובדרך לא דרך פרצו את חומות שערי הארץ משנת 1934 עד 1948 כ-150000 פליטים יהודים.

**העליות אחר קום המדינה**

* 1948 עלית יהודי תימן, "מרבד הקסמים", כ-50000 עולים
* 1949 עלית יהודי עיראק,עלית "עזרא ונחמיה".עלו 120000 עולים
* 1948-1970עליה ממרוקו מעל 200000 עולים.
* 1984,1991 "מבצע משה" ו"מבצע שלמה" -- עלית יהודי אתיופיה כ-35000 עולים
* 1969 ועד ימינו עלו מרוסיה כמליון עולים.

**גידול של פי ארבע וחצי תוך פחות משלשים שנה**

* ב-1948 היו בארץ650000 יהודים וב-1975 היו כבר 2950000 גידול של פי ארבעה תוך פחות משלשים שנה . הארץ הקטנה שזה אך נולדה ספקה לכולם מקום מגורים, בטחון כלכלי, חינוך ובריאות. זהו פלא בכל קנה מידה.

**קבוץ גלויות מארבע קצוות תבל**

* עם ישראל התקבץ לארצו מכל הגלויות הרחוקות והקרובות מחמש יבשות ומתרבויות שונות, להערכת מומחים מדברים היום בארץ כ-40 שפות
* ובתוכם עלית שבטי ישראל שהיו רחוקים ממרכזים יהודיים במשך אלפי שנים כמו יהדות תימן, יהדות אתיופיה,ולאחרונה בני שבט מנשה.
* **ונס מיוחד: יציאת מליון יהודים מברית –המועצות שהיו מעבר ל"מסך-הברזל".**

**כסף מנין?**

קשה לצייר איך היה הישוב היהודי מתפתח בארץ ללא עזרתם של עשירי העם שעמדו לישראל בשעה גורלית זו. הם היו מצד אחד אילי הון בקנה מידה עולמי, ונדיבי לב מופלגים, וגם אנשי חזון ומעש,. צירוף משולש שהוא נדיר למדי, הלא המה:  
השר מונטיפיורי, משפחת רוטשילד, הברון הירש ועוד...

**התעוררותו של עם ישראל לעלות לארץ**

* ***התעוררותו של עם ישראל*** במרחבי הפזורה היהודית לעלות לארץ ולתרום לפעולות הקרן-קיימת ולסוכנות היו בהיקף חסר תקדים. ומעל לכל, מסירות הנפש שגילו העולים בדרכים מלאות סכנות בים וביבשה החל מהמאה השמונה עשרה ועד קום המדינה ואחריה בעלית יהודי אתיופיה קשה להסבירם במונחים של חקר תנועות לאומיות רגילות ומאד מתבקש לראות בהם איזו רוח ממרום שעברה בכל קבוצי העם היהודי ועוררה אותם לנקוט צעדים ממשיים לנטישת ארצות מושבם ולנוע לחוף שבאותה שעה רחוק היה מלהיקרא "חוף-מבטחים"...

**מ60 רבוא ל600 רבוא,**

* התפתחות הישוב  
  הישוב גדל פי ששה מתחילת המאה עד שנת 48 למרות כל הקשיים שהערימו בפניו הטורקים והאנגלים וכנופיות הערבים והמציאות הכללית של שתי מלחמות עולם....ובחמישים השנים שמהקמת המדינה ועד ימינו עם כל המלחמות הרבות שהיו גדל פי עשרה: מ60 רבוא ל600 רבוא, כן ירבו.

"ושממו עליה אויביכם"

* תיירים שבקרו בארץ לאורך השנים מאז החורבן ועד חידוש הישוב בארץ מעידים על ארץ עזובה ושוממה , מוכת מלחמות ומגיפות, שום עם לא היכה בה שורשים וגם הערבים שבתוכה הם בליל שבאו אליה מסוריה , ממצרים , ממרוקו, מירדן ומעיראק ומיעוטים דרוזים מסוריה וצרקסים מהקווקאז. בראשית המאה התשע-עשרה היו בה לפי חוקרי תולדותיה כ-300 אלף תושבים בלבד. בכך התגשמה בפועל נבואת התורה "ושממו עליה אויביכם" , וזה היה לברכה גדולה כאשר עם ישראל התחיל לחזור אליה בתחילת המאה התשע-עשרה היה לו לאן לחזור...

**מעז יצא מתוק**

* חבלי ארץ גדולים היו מוכי קדחת ומלריה. כתוצאה מכך הערבים לא נאחזו בהם ובבא העת מכרו אותם בזול לעולים הראשונים שהתגברו במסירות על המחלות ונאחזו בהם והפכום למשקים מניבים ופורחים...

**ארץ שוממה שהפכה לגן פורח**

* ההצלחה החקלאית של הישוב בארץ היא מפתיעה ביותר: תוך זמן קצר איזורים מוכי קדחת ושממה הפכו לגן פורח המספק סחורה למיטב רשתות השיווק באירופה המעטירה, וברכת ה' שופעת גם בכמות וגם באיכות ...מהגבוהות בעולם...ורושמת שורה של שיאי עולם בתנובת האדמה ומשק החלב...

**ישראל - מעצמה תעשייתית!!**

* תוך יובל שנים הפכה ישראל הקטנה למעצמה תעשייתית המתחרה במעצמות אדירות בנות מאות שנים ובעלות מאות מליונים של אזרחים.  
  ישראל היא מהמובילות בתחומי רפואה, מחשבים, חקלאות מודרנית, תעשיות צבאיות מתוחכמות, יצור רובוטים, לווייני תקשורת ועוד שורה ארוכה...
* ישראל אחראית לעשרות ואולי מאות סטרטאפים התורמים לאנושות כולה...

**ישראל מעצמה של יצור צבאי**

* ישראל מייצרת ציוד צבאי כמעט לכל זרועות הצבא, החל מבגדים ואוהלים עד טנקים משוכללים וכלה במטוסים זעירים ואפילו מטוסי קרב [הלביא] שנאלצנו להפסיק את ייצורו בגלל האיום על התעשיה האמריקנית....

**פרק ב'**

**גלויי השגחה נוספים לאורך הדרך**

**הצעת אוגנדה - איום שנמנע**

* בקונגרס הציוני הששי העלה הרצל את תוכניתו לישב את היהודים באוגנדה, ההצעה זכתה לרוב מרשים[295 לעומת 178]. אם הצעה זו היתה יוצאת לפועל, ח"ו, המשך התפתחותו של הישוב בארץ היתה עומדת בסכנה גדולה.ברוך ה', ההצעה לא יצאה לפועל, והיישוב בארץ המשיך להתפתח...

**הצהרת בלפור**

**הצהרת בלפור** שבעקבותיה בא המנדט הבריטי ששימש כבסיס לתביעה המשפטית על הארץ באה מטעמים רוחניים של אהבת התנ"ך, ורגשות דתיים כלפי עם התנ"ך , ולא כמהלך הנובע מאינטרסים פוליטיים.  
לידתה של הצהרת בלפור לא היתה לידה קלה...קדמו לה מאבקי כח בין המעצמות על השליטה בארץ, מאבקים בתוך הממשל הבריטי, והתנגדות מצד יהודי בריטניה.  
לידתה למרות כל ההתנגדויות יש בה גלוי של השגחה מיוחדת, והיא היתה אח"כ הבסיס המדיני שעליו קמה בהמשך מדינת ישראל... בדיוק באותה תקופה היו בלונדון שני אישים שתרמו לקבלתה והם הרב קוק זצ"ל וד"ר חיים וייצמן ז"ל.ולצידם העשיר היהודי אדמונד רוטשילד שהיה מיודד עם השר הבריטי.

**תדהמה באולם ההצבעה באו"ם על החלוקה**

* עתונאי מאותם ימים יודע לספר שבאו"ם במשך שעה ארוכה דבר נציג ארה"ב נגד תוכנית החלוקה וברגע האחרון הגיע מברק מוואשינגטון ובו הוראה לתמוך בהצעה [בניגוד לעמדה שהציג במשך כל נאומו]ולכן סיים :"ממשלת ארה"ב רואה צורך לתמוך בהצעת החלוקה" וכל יושבי האולם הוכו בתדהמה!!! [שמעתי בשידור רדיו לבתי-ספר ב-22/11/1968 לקראת ה-"כ"ט בנובמבר" שחל באותו שבוע]

**הסכמה בין מזרח ומערב**

* הצטרפות ברית-המועצות לעמדת ארה"ב לתמיכה בהקמת המדינה היא ארוע חריג לכל הדעות ונראה שזו היתה הפעם הראשונה והיחידה מאז שנוסד האו"ם בה היה שיתוף פעולה בין המעצמות הגדולות היריבות...הרב סולובייצ'יק זצ"ל רואה בכך אות משמים לענין תהליך הגאולה בימינו

**."ויכבד ה' את לב פרעה..."**

בשלב מסוים הציעה אנגליה לחלק את החלק המערבי של א"י בין היהודים והערבים כאשר היהודים היו אמורים לקבל רצועת חוף צרה וחלק קטן מהגליל, אמנם בגלגולה הסופי נוסף לה גם רוב הנגב, אבל עדיין בלי חלקים חשובים מהגליל, ובלי ירושלים והפרוזדור. אנחנו מצדנו היינו מוכנים להשלים עם המדינה המצומקת, אבל הערבים סרבו והתכוננו לכפות רצונם במלחמה כוללת...שתוצאותיה, ברוך ה',לא היו לרעתנו...

**"מעז יצא מתוק"**

* מאורעות 29 היו סיבה חשובה להקמתו של כח המגן העברי ולביסוסו.
* מאורעות 36 הביאו להקמת כח הנוטרים בסיוע בריטי בנשק, במימון, באימון צבאי, וכן בהקמת פלוגות הלילה וחיזוק ההגנה והפיכתה לארגון צבאי מאוחד שנכון לשעת פקודה . יש מן האירוניה שהבריטים הקימו וממנו את הכח הצבאי שיוציא אותם מהארץ...

**ישובי חומה ומגדל**

* בשנים שלפני מלחמת העולם השניה החליטה הנהגת הישוב על יצירת עובדות בשטח שיקבעו בבוא העת את גבולות המדינה היהודית שתקום. הם החליטו על הקמת נקודות ישוב זעירות שכללו מגדל שמירה ,כמה צריפים למגורים וחומה מסביב. נקודות אלו התפתחו בהמשך לקיבוצים ואכן הקמתם קבעה במידה רבה את תמונת הגבולות בקום המדינה. בצורה כזו הוקמו 52 ישובים פרושים בגליל ובנגב ובכל הארץ.היתה זאת החלטה חכמה מאד ונועזה בעתוי שאין מוצלח ממנו.

**הנס הגדול של הצלת הישוב ב1942**

* בקיץ 1942 המתקפה הגרמנית באפריקה היתה במלוא עוצמתה, והכוחות הגרמנים הלכו וקרבו לגבולות הארץ מדרום. הדאגה בישוב גברה, וראשי ההגנה הכינו תוכנית חירום למקרה שהגרוע מכל יקרה, חס ושלום, והצורר יגיע לארץ לגדוע את הנטע הרך של ראשית אחיזתנו באדמת המולדת.  
  התוכנית היתה: לרכז את כל היהודים בארץ בהר הכרמל, ובגליל התחתון, ולהלחם בצורר מלחמה נואשת כמו בגיטאות, ולמות בכבוד.

**סודותיו של שועל המדבר**/עיתון "הארץ" [11/2/2003]. מאת אורי אבנרי

* .כותב על כך עיתונאי ידוע בשם אורי אבנרי במאמר ב-"הארץ" מיום 11/2/2003 : "בסתיו1942 נראה שהישוב העברי בארץ עומד לפני הכחדה.די היה להעיף מבט במפה כדי להבין שהגרמנים עומדים להגיע לכאן בתוך ימים. משלשה עברים שעטו הגייסות של אדולף היטלר לעברנו. היה ברור לגמרי שהם עומדים להתאחד בארץ ישראל..."

**סודותיו של שועל המדבר[שם]**

* "והאיום החמור מזה אף קרוב יותר,רומל,המצביא הגרמני שכבר הפך לאגדה,פרץ מלוב מזרחה והבקיע את השער למצרים. כוחותיו כבר הגיעו למקום שנקרא אל-עלמיין, כמה עשרות קילומטרים ממערב לאלכסנדריה. לא היה ספק שיפרוץ משם לתעלת סואץ ומשם לארץ."
* "הבריטים קראו את המפה. הם שלחו את משפחותיהם מפלשתינה לעיראק...הצבא הבריטי היה מוכן לנסיגה בהולה..."

"מנהיגי היישוב ידעו שהכל אבוד. מטה ארגון ההגנה הכין בבהילות תוכנית של ייאוש:להקים "מצדה שניה" במרומי הר הכמל. שם עמד הנוער העברי להגו על עצמו עד טיפת הדם האחרונה. איש לא האמין שיוכל לעמוד מול "הקורפוס האפריקאי" הגרמני המהולל, אבל לפחות יכולנו למכור את חיינו ביוקר ולהגן על הכבוד הלאומי בעיני הדורות"

**מה קרה בפועל?**

* בפועל הקרב באל-עלמיין הסתיים בתבוסה לצבא הגרמני וא"י נצלה.באותו מאמר מנסה א.אבנרי לתלות את התבוסה בכך שלא הגיעה לכוחות הגרמניים אספקה סדירה של דלק ותחמושת.
* **אבל...בספר "דורנו מול שאלות הנצח" [עמ' 140] של ד"ר אהרן ברט ששימש בקום המדינה כנגיד בנק ישראל הוא מביא הסבר אחר ... לדבריו קצין אמריקאי שהשתתף בקרב לצד הכוחות הבריטים כתב ספר על הקרב הזה ובו הוא מספר שהכוחות הגרמניים הגיעו מהמדבר הלובי חסרים במים וצמאים מאד . לפני הקרב המכריע הם מצאו צינור מים נקבו אותו ושתו ממנו לרויה, אלא שבעקבות השתיה הם נתקפו כאבי בטן עזים שכן התברר שהיו אלו מים מלוחים שהעבירום בצינור כדי לבדוק את עמידותו בלחץ. שם הספר**
* **PIPE LINE TO BATTLE מאת המחבר:MAJOR PETER W. RAINER הודו לה' כי טוב כל לעולם חסדו.**

**ההצבעה על החלוקה בכ"ט בנובמבר**

* ההצבעה על החלוקה שהיתה בעצרת האו"ם היתה גורלית ביותר וכך התיחסו אליה הכל ביחוד תושבי הארץ שחיכו לתוצאותיה במתח עצום שהתפרץ אח"כ בגל של שמחה ספונטאנית שנדמה שלא נודע כמותו מאז ועד היום.
* כל מי שמתבונן בתמונת המצב באותם ימים מבחינת יחסי "הכוחות" בין מדינת ישראל שעדיין לא קמה לבין המדינות הערביות שלהן שגרירים יחסי מסחר ונפט וכו' ומולן להשיג רוב של שני שליש שנדרשו כדי לאשר את ההחלטה זה נשמע יותר מהזוי., נכון להוסיף לרעת המשוואה הזו שאפילו ארה"ב שהיתה ידידתנו הגדולה תמיכתה לא היתה מובטחת כיון שראשי משרד החוץ שם התנגדו עד הרגע האחרון ורק לחץ של ידידים משכבר הימים על הנשיא האמריקאי הביאו לשנוי בעמדתו ברגע האחרון. לצד זה היו כמה מדינות שהתנדנדו עד הרגע האחרון ורק גיוס של כל מי שהיה לו קשר זה או אחר עם הנהגת אותן מדינות והפעלת קשרים אישיים ולחצים רגשיים הביאו בסופו של יום לתוצאה שלא תאומן באותם תנאים והיה רוב שני שלישים של העצרת בעת החלוקה קרי הקמת מדינת ישראל...ברוך ה'.

**החלטה נועזה**- **על חודו של קול**

להחלטה של הממשלה הזמנית על הכרזת המדינה למרות ידיעת הקשיים והסכנות הצפויים נדרשה תעוזה אדירה:  
***ההחלטה נפלה על חודו של קול אחד***עיכוב קל בהחלטה היה גורם לקבלת החלטה באו"ם המבטלת את החלוקה ומחזירה אותנו למשטר נאמנות בחסות האו"ם.

**פרק ג'**

**מלחמת השחרור**

* **פריצת המצור על ירשלים**  
  "מבצע נחשון" נחשב למבצע הצבאי הגדול הראשון בתולדות מלחמת הקוממיות. ולכן בעל חשיבות עליונה מבחינה מוראלית וצבאית ומכרעת לגורל ירושלים. להצלחתו תרמה תרומה קריטית אנית נשק שהגיעה מתחת לאפם של הבריטים וכן מטוס נושא נשק שהגיע ערב המבצע ובנס לא נתגלו ע"י הבריטים שעדיין שהו בארץ והשגיחו בשבע עינים על זרימת הנשק לכוחותינו
* **"על נסיך שבכל יום"**
* האוניה "נורה" היתה אונית נשק צ'כי שנרכשה באירופה והובאה לארץ ב-1/4/48 בשעה שעדיין יש הסגר ימי של הבריטים על כניסת נשק לארץ והם עדיין שולטים עד ה-15 במאי. באוניה היו ארבעת אלפים רובים 200 מקלעים וכ- 6 מליון כדורים. במעמד חגיגי לכבוד האוניה שהתקים עשרים שנה אח"כ אמר בן גוריון שהנשק הזה הציל אותנו ממש בתחילת המלחמה.
* איש רוח דתי כותב שבכל יום בתפילת "על נסיך שבכל יום" עולה בלבו זכרון הנס הזה...
* **מבצע חסידה**
* למבצע נחשון לפריצת הדרך לירושלים הנצורה היתה חשיבות כפולה הן לירושלים עצמה והן כפעולה צבאית ראשונה בהיקף גדול שלהצלחתה או ח"ו כשלונה היתה יכולה להיות משמעות צבאית ומוראלית על כל המערכה.
* תרמה מאד להצלחתה הגעת מטוס עמוס במקלעים ובאלפי כדורים יום לפני המבצע ונחיתתו של המטוס בשדה תעופה נטוש השוכן בסמוך לישובים ערביים ובשעה שהבריטים עדיין שולטים בארץ ומקפידים ועוקבים שלא יגיע נשק ליהודים ולכן הגעתו של המטוס במועד , נחיתתו בשלום , פריקתו והמראתו בלי שיתגלה ע"י הבריטים ומשמעותו המכרעת בהצלחת המבצע כולו יש בהם סיבה הגונה להודות לה'...
* **פריצת המצור על ירושלים בשנית**אחרי שעברו כמה שיירות גדולות של אספקה לירושלים, שוב נחסם הכביש  
   והפעם, בדרך "מקרה", נתגלתה ע"י שלשה חיילים שיצאו לחופשה, דרך מאולתרת שאפשרה לעקוף את המחסום ולהוביל אספקה לירושלים הנצורה בה הלכו ואזלו המים והמזון. ובזכות גלויה של "דרך-בורמה" זאת נתאפשרה עמידתה של ירושלים במצור והישארותה בידינו...

**אלטלנה , כמעט מלחמת אחים שנמלטנו ממנה.**

* סמוך לקום המדינה כשהפולש המצרי כבר חדר לארץ קרה דבר שכמעט והביא למלחמת אחים עקובה מדם והיה ממיט ח"ו מכת מוות לכל המפעל הציוני הרך שאך נולד עם כל המשתמע לכך לגורלם של פליטי השואה שהגיעו ושאמורים להגיע.
* האוניה אלטלנה שנרכשה ע"י האצ"ל והוטענה באלפי רובים ומקלעים ומליוני כדורים ועוד מגוון של כלי נשק הגיעה לארץ אחרי שנחתם הסכם עם האצ"ל שישתלבו בתוך יחידות צה"ל. אנשי האצ"ל דרשו שחלק מהנשק ינתן לאנשיהם בירושלים שלא היו בכלל ההסכם. ראשי ההגנה התנגדו והגישו אולטימטום למפקד האוניה הוא לא נענה לזה והתפתחו חילופי אש בהם נהרגו מעל עשרה אנשי אצ"ל וכמה חייילים . לבסוף הורה פיקוד ההגנה על ירי מתותח וזה פגע באוניה שעלתה באש.
* רק עמידתם הנחרצת של בגין ובן גוריון מנעה הידרדרות של העימות סביב האוניה לכדי מלחמת אחים כוללת שהיתה קרובה מאד וכאשר בה כמובן כל צד "מאד צודק" לשיטתו...
* **גשר עד הלום**
* מיד אחרי הכרזת העצמאות נע כוח מצרי גדול שמנה בין 500 ל1000 כלי רכב צבאיים לארץ, כבש את אשקלון ואשדוד והתכוון להמשיך לתל-אביב.הכח נעצר 32 ק"מ לפני ת"א באזור גשר "עד-הלום" קרוב לאשדוד. [הגשר פוצץ ע"י כח של גבעתי ב12 במאי].
* לפנות ערב[29 במאי] הופתעו המצרים מהתקפה אוירית של 4 מטוסים קלים שהגיעו לארץ והצליחו להרכיבם במהירות. הנזק של ההפצצה לא היה גדול, אבל פגע בהם מוראלית ולא העיזו עוד להתקדם לת"א.
* **המטוסים הגיעו ברגע הנכון**אחד הגורמים החשובים שהביאו לעצירת הכוחות המצריים בגשר "עד-הלום" 32 ק"מ מת"א היה הגעת המטוסים החדשים שהגיעו בדיוק ברגע הקריטי,והצליחו להרכיב אותם...ולהפנות אותם לעצירת הפולש המצרי המופתע לחלוטין מהופעתם...

* **עמידת הגבורה של כפר-דרום**
* ישוב זעיר שכלל שני בתי אבן,כמה צריפים ואוהלים עם שלשים נערים ונערות, פרה אחת וקומץ תרנגולים נתונים בלב לבו של האויב בין עזה לחאן יונס ובידם נשק מועט ודל והם היו צריכים לעמוד מול התקפות חוזרות ונשנות של תותחים, שריון, וחיל רגלים.
* ב-10/41948 הודפים המגינים התקפה מצרית ראשונה. ב-11/5 התקפה של חיילים סודאנים נהדפת ע" קומץ המגינים, ב13/5 התקפת חי"ר מאחורי טנקים הגיעו עד החצר ונהדפו. ב15/5 התקפה מצרית אחרי ריכוך של 400 פגזים נהדפת. יום לפני תום ההפוגה הראשונה המתיישבים קבלו פקודה לפנות את הישוב. המצרים תקפו למחרת בכוחות גדולים ישוב ריק והתגאו ב"נצחון מזהיר".
* **נגבה מופת של גבורה**
* הישוב נגבה שהיה ממזרח לאשקלון עמד כעצם בגרון לכוחות המצריים שפלשו לארץ במטרה להגיע לתל-אביב. הם עשו כל מאמץ לסלק אותו מדרכם ללא הצלחה.
* מהפלישה עד ההפוגה הראשונה, בפחות מחודש ימים נחתו על נגבה 8000 פגזים .בישוב הכל היה שרוף או חרב. למזלם הם נערכו בעוד מועד לחיים בבונקרים מסודרים עמוק מתחת לאדמה.
* ב-3 ביוני היתה התקפה גדולה על הישוב אחרי ריכוך של 4000 פגזים. המצרים חשבו שאחרי ריכוך כזה תהיה מלאכתם קלה אבל ציפתה להם הפתעה:מגיני הישוב עמדו בגבורה והשיבו מלחמה והרגו 170 חיילים והשביתו שבעה טנקים. עמידת הגבורה של הישוב עלתה בדמם של שלשים מגינים חברים וחיילים.
* **תרומה חשובה מאד לשיבוש מהלכי הכוחות המצרים** היתה:  
  **עמידת הגבורה המופלאה של הישובים:** כפר-דרום, נגבה, נירים... הם עיכבו את האויב ואפשרו לנו בינתיים לייצב קו הגנה ולקלוט את המטוסים הראשונים שפעלו רבות להרתעת האויב.   
  עמידתם המופלאה גם הרימה את המוראל של ישובינו, והשפילה את המוראל של המצרים...

**המבצעים הצבאיים במלחמת השחרור**

* מתוך 49 מבצעים צבאיים שביצעו כוחות הביטחון של ישראל במלחמת השיחרור 30 הצליחו, 6 נכשלו וליתר היתה הצלחה חלקית זהו מאזן חיובי מאד יחסית להתנגשויות של כוחות אלימים זה בזה,כאשר ידוע שכל דבר קטן יכול לגרום לשיבוש של המערכה או להצלחתה. בשעתו היה שיר-בלדה שספר ש"הכל בגלל מסמר קטן" "הובס הקרב ,נפלה העיר" (שנתקע ברגל סוסו של האביר המפקד)

**נס עמידת מעטים מול רבים**עמידת הגבורה של המדינה שאך נולדה מול צבאותיהם של **חמש מדינות ערב בעת ובעונה אחת,** מלבד אלפים מקומיים המאורגנים בכנופיות... כאשר - בנוסף - הבריטים מסייעים להם במסירת בסיסים צבאיים ועמדות מפתח וחלקי ציוד ואת ידינו כובלים עד יציאתם **יום לפני פרוץ הקרבות** , היא דבר שלא ניתן להבנה בכל קנה-מידה שהוא...

* **."הבריחה הגדולה..."**  
  בריחת חלק גדול מהאוכלוסיה הערבית מהערים כמו בחיפה , צפת, רמלה,לוד ועוד בעקבות הפחדות של מנהיגיהם ודברי אשליה שמיד יחזרו היו לנו לברכה מבחינות רבות...

**נקודה למחשבה...**

* אם ח"ו הערבים היו מקימים מדינה ראשונים מצבנו במלחמת השחרור היה קשה ביותר... וגם אם היו מקימים שתי מדינות במקביל בשעה שמספרית היינו עדיין מעטים מאד , ועדיין לא נבנה שום כח מגן היינו יכולים להיכנס לסכנה קיומית קשה...נכון שגם בבא העת היינו צריכים להלחם על נפשנו , אבל יכולנו. לפחות, להשיב מלחמה שערה ואף לנצח בגדול...

**פרק ד'**

**מלחמת ששת-הימים – תשועה גדולה**

* **ערב מלחמת ששת-הימים היתה** **תחושה של איום ממשי על עצם קיום המדינה** כאשר טבעת חנק של מצרים, סוריה, ירדן ועיראק הולכת ומתהדקת סביבנו. שר-החוץ דאז אבא אבן הסתובב בעולם כעני מבקש עזרת המעצמות ושב בידים ריקות והתראה מצרפת שלא נעיז לפתוח בהתקפת מנע, ראש הממשלה נאם ברדיו נאום מגומגם שלא הוסיף למוראל, הרגשה כבדה וחשש שררו בכל...
* **והנה תוך שבוע ימים התהפך הגלגל:**חילות האוויר של מדינות ערב הושמדו, וכן צבאותיהם של מצרים סוריה וירדן, ופתאום מצאנו את עצמנו שולטים כמעט בכל מרחבי ארץ-ישראל ההיסטורית, ***לא מאמינים למשמע אוזנינו ולמראה עינינו***
* בשעות הראשונות הושמדו מעל 400 מטוסי אויב
* בדיוק בשעה שהותקפו בסיסי חילות האויר של הערבים נמצא כל המטה המצרי באויר בסיור בסיני. והיה בכך נס כפול:   
  א. היה חשש שהוא יגלה את הפעילות של חיל האויר ויתריע מפניה במצרים , וברוך ה', זה לא קרה.  
  ב. כתוצאה מכך בשעות הראשונות לא היה במצרים מי שיתן את ההוראות לתגובה.
* **סיפורה של חטיבה שבע**חטיבה שבע המפורסמת במלחמת ששת-הימים, שגברה על שבע חטיבות מצריות, נכנסה פעמים בתוך דהרת המלחמה למצבי מצוקה שסיכנו אותה ורק ב"כמעט נס" יצאה מזה בשלום.   
  בפעם הראשונה גדוד אחד עבר במיצרי הג'יראדי כשהמצרים המומים. אחריהם באה החטיבה לא מוכנה לקרב , בשעה שבינתיים המצרים התעוררו והיו מוכנים להפתיע במכות אש קשות.
* ברגע האחרון ממש, הצליח סמל מכח הסיור לעצור את הג'יפ של המח"ט לפני הכניסה למלכודת האש.ואז התבררה תמונת מצב קשה: הכח שעבר נשאר מנותק וחסר בדלק ותחמושת ועמד בסכנת כיתור של כוחות מצריים עדיפים...ומאידך הכח השני התקשה להבקיע את המיצר בגלל אש חזקה וחוסר אפשרות לעקוף דרך הדיונות הטובעניות
* המשך  
  מי שהציל את המצב היתה פלוגת טנקים שהצטרפה לכוחות עקב **"טעות"** בקשר... היא היתה רעננה וחצתה את הג'יראדי תוך ירי ועברה בשלום בין שורות מוקשים. מסכם מפקד הפלוגה: **"רק לאלוקים פתרונים איך יצאנו משם בלי להיפגע"**
* **מלחמת-ששת-הימים:הקרב הגדול במיתחם אבועגילה**  
  הקרב הגדול במתחם אבועגילה היה מבוסס על התקפה מתואמת של כוחות שריון, צנחנים וחי"ר. כל אחד מהכוחות היה זקוק לעזרת הכוחות האחרים במערכה, ולכל אחד מהם היה "סיפור" איך הגיע ליעד: כח הצנחנים הספיק לנחות רגע לפני שפגזי האויב נחתו במקום הנחיתה המיועד, כח השריון בקושי הצליח לטפס על צמת דיונה הסמוכה לשדה מוקשים, ולכח החי"ר היתה סדרה של נסים: הם עברו בגשם פצצות בלי פגע, הגיעו לתעלות בדיוק עילאי ולאחר טעות בתעלות נתגלתה הטעות בעוד מועד לפני שנגרם אסון חלילה, שאנשינו יירו איש על רעהו.... ועוד...
* כח נוסף שפרץ לסיני הצליח להגיע בכוחות אחרונים למיצרי המיתלה וחסם את נתיב בריחתם של המצרים. מפקד בכיר בכח הזה [מח"ט], אמר על הקרבות שהיו לו ועל המצב הקשה בו נמצא בשלב מסוים:"כה הרבה נסים עברו עלינו בימים האחרונים, שאין כל סיבה מדוע לא יארע נס נוסף"...
* **המלחמה על ירושלים**
* הממשלה לא התכונה לכבוש את ירושלים וגם כשירדן הפגיזה את העיר, העלמנו עיין. ורק כשההפגזות התמידו והתרחבו ואחרי שפניות דיפלומטיות לחדול לא נענו הוחלט על כיבוש העיר.
* סיפור מיוחד הוא סיפורו של מפקד פלוגה דתי בשם זמוש שקבל לידיו את הדגל שהוציאו היהודים בשנת 48 מידי אשה זקנה ,והוא שם אותו בחגור ובתום הקרב זכה לתלותו בראש הכותל וכך לסגור מעגל היסטורי.

**"ויכבד ה' את לב פרעה..."**  
אחת הסיבות החשובות להצלחה הגדולה במלחמת ששת-הימים היתה סירובם ועקשנותם של מדינות ערב לקבל את העובדות בשטח . גם אחרי שהוכרעה המערכה ע"י פעולת חיל אויר הן המשיכו להתנגד להפסקת אש, וע"י כך איפשרו לנו לנצל את פירות הניצחון עד תום. כך כבשנו את ירושלים, הגענו לתעלת סואץ והגדילו לעשות הסורים שבזכות עקשנותם האוווילית הספקנו להגיע לקוניטרה ברמת הגולן...60 ק"מ מדמשק

**הפצצת הכור בעיראק**

* ב-1970 החלו העיראקים להקים כור גרעיני בסיועה של צרפת. סאדם חוסיין שהיה שונא ישראל מושבע וקיצוני איים שוב ושוב בהתקפה על ישראל. לאחר נסיונות רבים להביא להפסקת בנית הכור בדרכים דיפלומטיות,החליטה הממשלה שחיל האויר יתקוף אותו למרות התנגדותם של חלק מהשרים ואחרים.
* ב1981 החליטה הממשלה על המבצע המורכב. היתה בעיה של המרחק כאשר לא היתה לנו מערכת תידלוק באויר, היה חשש לפעולת מטוסים עיראקים , טילים ונ.מ. 14 מטוסים השתתפו מתוכם 4 תוקפים והשאר במשימות שונות. המטוסים הגיעו ליעד ותקפו אותו בצורה מדויקת וריסקו אותו לגמרי. כל המטוסים חזרו בשלום לבסיסם.

**פרק ה'**

**ממלחמת יום-כיפור ב1973** ועד היום.

* . האויב הפתיע אותנו מאד ובשלב הראשון הוא הצליח לפרוץ את כוחותינו המופתעים , **והפלא הוא** שהם לא "השכילו" לנצל את הצלחתם – חס ושלום - ולהגיע לישובי הנגב בדרום ולטבריה בצפון...
* מלחמת יום-כיפור/ בחזית המצרית  
  "במקרה" כח צבאי קטן עבר בין שתי הארמיות המצריות והגיע לתעלה. בעקבותיו זרמו כוחות גדולים יותר והוקם ראש גשר שלמרות הפגזות והפצצות כבדות עליו הצלחנו להחזיק בו ובאמצעותו נכבשה הגדה המערבית של התעלה והמצרים הבינו שהם בעצם מנותקים ובקשו הפסקת אש. כך התהפך הגלגל עליהם לרעה...
* **עשרות נסים במלחמת-המפרץ ב-1990.**
* במלחמת המפרץ נחתו כארבעים טילי סקאד בארץ ב11 התקפות, רובם במקומות מיושבים בשפילת החוף . אלפי בתים ניזוקו  
   ***אדם אחד בודד נהרג***.   
  אין לזה שום הסבר... [בסעודיה טיל אחד גרם לעשרות הרוגים...]

**המלחמה בסאדם חוסיין**

* סאדם חוסיין היוה איום על ישראל בשנאתו המטורפת ובנשק הבלתי קונבנציונאלי שבראש טילים ארוכי טווח המגיעים לכל פינה בארץ. הקב"ה הקשה את לבו, שלא לשתף פעולה עם מפקחי האו"ם, וארה"ב נאלצה להכות בו ועשתה את העבודה בשבילנו...

**אינתיפאדאת אל אקצה**

* באינתיפאדת אל-אקצה הטילו הפלישתינאים למעלה מחמשת אלפים וחמש מאות פגזי מרגמה וטילי קאסם על גוש קטיף ושדרות. מספר הנפגעים, ברוך ה', זעום ביותר,ומאות ספורי נסים מתפרסמים והולכים מיום ליום...
* **דברי בכיר בצה"ל:**  
  היו לנו6500 אירועים מאז תחילת האינתיפאדה....זהו נס ש6500 האירועים הסתיימו עם מספר ההרוגים שהיו לנו...כשמנתחים את המספר העצום הזה ואת מה שהפליסטינים השיגו בו, יש רק מענה אחד: נס אדיר. הנתון בשורה התחתונה מראה, שהיה הרוג על כל 458 אירועים. סטטיסטיקה מדהימה....  
  ["מוסף המודיע", 10/8/01]

**מבצע אנטבה**

* ב-1976 נחטף מטוס נוסעים צרפתי ובו 105 נוסעים יהודים. המטוס הונחת במדינה עוינת באוגנדה שבאפריקה. הנוסעים נלקחו כבני ערובה והחל משא ומתן עם החוטפים (שבעה). במקביל הוחלט על מבצע מורכב מאד בהשתתפות חיל אויר , סיירת מטכ"ל, וכוחות צנחנים. אחרי שהתקבל מודיעין טוב על המקום וכו' יצאו שלשה מטוסי הרקולס שהצליחו לנחות הכוחות הגיעו לטרמינל חדרו לתוכו והרגו את המחבלים והעלו את הנוסעים על אחד המטוסים וטסו חזרה לארץ תוך חניה לתידלוק בקניה.
* המבצע היכה בתדהמה את כל העולם ונכתבו עליו ספרים ויצאו סרטים. ועד היום המבצע מעורר התפעלות אצל רבים, יהודים ושאינם יהודים. במבצע נהרג מפקדו יוני נתניהו ולכן הוא נקרא גם "מבצע יונתן "על שמו.
* **מאז מלחמת ששת הימים עד היום [2017]היו ששה מבצעים צבאיים גדולים מול המחבלים בעזה ובלבנון ובגדה:שלום הגליל[1982]חומת מגן בגדה[2002]מלח.לבנון שניה[2006] עופרת יצוקה בעזה [2008] עמוד ענן בעזה [2012] צוק איתן בעזה [2014].מלבד עשרות מבצעים "קטנים". לצערנו היו לנו אבידות כואבות אבל חוסלו אלפי מחבלים ובין לבין הארץ,ברוך ה', ממשיכה לפרוח ולהתפתח...**

**נספח**

**אלמוני/מיכאל בר-זוהר**

* **יש במקומותינו ,כך אומרים,איש ששמו לא נודע וגם מקום מוצאו לא נודע...**

אומרים שהיה בין מקימי חומה ומגדל...ידיו מיובלות וצפורניו שבורות מעמל היום...במלחמת העולם הרחיק עד לב אירופה בתקוה להציל מהזוועה הנאצית ולו קומץ יהודים...יש ראוהו בנתיבי הבריחה, בין פורצי הגבולות,מוליך שיירות ניצולים בין הרים מושלגים

יש ראוהו נלחם בשלטון הבריטי מפוצץ גשרים, ופורץ כלא עכו. בלילות מביא על ספינות קליפות אגוז מעפילים ומטעני נשק יש ראוהו פורץ בראש שיירה בשער-הגיא, נלחם נואשות בסורים בדגניה,יש ראוהו פצוע בשדות לטרון ונחרך באש במצודת עירק-סוידאן

* אחר המלחמה נעלם, יש שחשבו שנפל בקרב, ויש שאמרו שחזר לאדמתו, אחרים לחשו שהצטרף לאותם אנשים עלומים ששמו נפשם בכפם ויצאו בזהות בדויה ללוע הארי, אל בירות ערב ומחנות צבאה ומלקט שם ידיעות מחדרי חדריו של האויב ואולי היה בין המופלאים שהביאו את הצורר הנאצי לדין.

חבריו אומרים שמעולם לא התלונן ,לא קבל על שמפלים אותו,על שאין המדינה מטיבה עמו, תמיד בקש לתת לאחרים. תמיד התהלך מוקסם מהזכות שנפלה בחלקו להיות בדור הראשון לגאולה.

* אומרים השתתף בפעולות תגמול רבות ואף נפצע באחת מהן,במלחמת סיני פרץ בראש אנשיו אל גיא ההריגה במעבר המיתלה,במלחמת ששת-הימים היה בגבעת התחמושת ויש מעידים שהיה עמם בתל עזזיאת,תל המוות שברמת הגולן.

בנו בכורו נפל במלחמת יום כיפור ברמה,ואת בשורת השכול קבל כשהוא עוטה זיפים לבנים כשעמד להבקיע ל"חווה הסינית"

כאבו האישי אך העמיק את בריתו עם הארץ הזאת.

* אומרים שהתישב בגולן, אחרים ראוהו סועד חולים,או מלמד בני נוער בישובי עימות,מלוה עולים אתיופים לביתם,מנהל חוגים למען צדק חברתי...
* לימים יחד עם כמה מרעיו היה בין מקימי תעשיות הפלא המדעיות של ישראל.מספרים על אהבתו לשירה ולספר העבריים, אף יש מי שלוחש כי בהחבא מילא בקולמוסו דפים רבים שעין לא שזפתם.
* **חלום היה לו להפוך את העם הזה לעם סגולה, מספרים כי ניסה לקרב בין חילונים לדתיים ובכלל הרים קולו נגד העימותים המרים המשחיתים את האומה ומסכנים את קיומה**.

יש אומרים שמת זה מכבר ממחלה,משברון לב,מעייפות ויאוש, מדקירת פגיון רצחנית

* **אך אחרים אומרים – והם כנראה צודקים –שהוא עוד חי בתוכנו. וחלומו שלם ותקוותו מאירה, ורוחו איתנה והאש בוערת בלבו, עזה וחמה כבשחר נעוריו.**
* **ויש אומרים כי לא אחד הוא אלא רבבה.**
* **וכן רבים כמוהו מהלכים בקרבנו, עומסים את עמם על שכם...**

**מצות עשה להיות עצמאים בארץ**

* **הרמב"ן מגדיר את העצמאות כמצוה:" שנצטוינו לא להניח את הארץ לשממה או ביד זולתנו מן האומות". "לשממה" – כלומר נצטוינו לישב את הארץ,לבנות ערים ולנטוע כרמים ושדות, מלבד זאת מצוה שלא להניח את הארץ ביד זולתנו מן האומות,ארץ שאינה ביד אומה אחרת והיא בידינו – זאת עצמאות [מתוך מאמר של הרב ש,אבינר]**

**בשם הרב חנן פורת זצ"ל:**

* **בפגישה עם תלמידים מחו"ל שאל אותם הרצי"ה:**
* **איך הפירות בארץ ישראל, טובים או לא?**
* **יפים ומתוקים –השיבו התלמידים- הרבה יותר טעימים מפירות חו"ל.**
* **ובכן, חייך הרצי"ה, הנה אתם עדים לעובדה, שאנו מצויים בתקופת הגאולה, שהרי הגמרא במסכת סנהדרין (צח.) אומרת: אמר רבי אבא, אין לך קץ מגולה מזה שנאמר "ואתם הרי ישראל ענפכם תתנו ופריכם תשאו לעמי ישראל כי קרבו לבוא" ומפרש שם רש"י: כשתתן ארץ ישראל פריה בעין יפה אז יקרב הקץ ואין לך קץ מגולה מזה.**

**יעוד מדינת ישראל/הראי"ה קוק**

* אין המדינה האושר היותר עליון של האדם,זה ניתן להיאמר במדינה רגילה,שאינה עולה לערך יותר גדול מחברת אחריות גדולה.
* מה שאין כן מדינה שהיא ביסודה אידיאלית,שחקוק בהויתה התוכן האידאלי היותר עליון.ומדינה זו היא מדינתנו,מדינת ישראל,יסוד כסא ה' בעולם,שכל חפצה הוא שיהיה ה' אחד ושמו אחד –שזהו באמת האושר היותר עליון.
* אמת שאושר נשגב זה צריך הוא לביאור ארוך כדי להעלות אותו בימי חושך,אבל לא מפני זה יחדל מלהיות האושר היותר גדול.